ZAPISNIK
15. sjednice Vijeća Mjesnog odbora Branovec - Jalševec, održane 22. rujna 2026.
u objektu mjesne samouprave Branovec - Jalševec, Branovečka cesta 94,
s početkom u 18,00 sati

NAZOČNI ČLANOVI VIJEĆA: Nikolina Malić, Fran Katavić, Ivan Furdin, Anto Stanić i Josip Čretni.

Predsjedava: Anto Stanić, predsjednik Vijeća.
Zapisnik vodi: Anto Stanić.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora Branovec - Jalševec.

Predsjednik Vijeća daje zapisnik 14. sjednice na verifikaciju.
Vijeće prihvaća tekst zapisnika sa 14. sjednice Vijeća, bez izmjena.


Predsjednik predlaže dopunu dnevnog reda točkom:
1. Zaključak o zahtjevu građana za produženje vodoopskrbnog cjevovoda u Branovečkoj cesti – odvojku do kbr. 173 – donošenje zaključka.

Na prijedlog predsjednika, Vijeće jednoglasno utvrđuje


DNEVNI RED:
[bookmark: _Hlk188726360]
1. Zaključak o zahtjevu Ivane Naglić za dovoz pitke vode cisternom – donošenje zaključka;
2. Zaključak o zahtjevu Tatjane Joksimović za dovoz pitke vode cisternom – donošenje zaključka;
3. Zaključak o zahtjevu građana za nasipavanje puta – Branovečka cesta do kbr. 238 i 240 – donošenje zaključka;
4. Zaključak o prijedlogu za postavljanje dodatne prometne signalizacije na raskrižju Novoselečkog puta i Branovečke ceste – donošenje zaključka;
5. Zaključak o prijedlogu za terenski očevid radi rješavanja problema pojačanog prometa u ulici Mudifaji – donošenje zaključka;
6. Zaključak o zahtjevima građana za gradnju vodoopskrbnog cjevovoda i sustava javne odvodnje – donošenje zaključka;
7. Zaključak o zahtjevu građana za produženje vodoopskrbnog cjevovoda u Branovečkoj cesti – odvojku do kbr. 173 – donošenje zaključka;
8. Pitanja, prijedlozi i obavijesti.


Ad 1. Zaključak o zahtjevu Ivane Naglić za dovoz pitke vode cisternom

Uvodno obrazloženje iznosi predsjednik Vijeća.
U raspravi sudjeluju: Nikolina Malić, Fran Katavić, Ivan Furdin, Anto Stanić i Josip Čretni.

Vijeće jednoglasno donosi
ZAKLJUČAK
o zahtjevu Ivane Naglić za dovoz pitke vode cisternom

1. Razmotren je zahtjev Ivane Naglić iz Zagreba za dovoz 8 m3 pitke vode cisternom.
2. Vijeće daje pozitivno mišljenje na navedeni zahtjev.
3. Ovaj zahtjev dostavlja se Vijeću Gradske četvrti Gornja Dubrava na daljnje postupanje.


Ad 2. Zaključak o zahtjevu Tatjane Joksimović za dovoz pitke vode cisternom

Uvodno obrazloženje iznosi predsjednik Vijeća.
U raspravi sudjeluju: Nikolina Malić, Fran Katavić, Ivan Furdin, Anto Stanić i Josip Čretni.

Vijeće jednoglasno donosi

ZAKLJUČAK
o zahtjevu Tatjane Joksimović za dovoz pitke vode cisternom

1. Razmotren je zahtjev Tatjane Joksimović iz Zagreba za dovoz 5 m3 pitke vode cisternom.
2. Vijeće daje pozitivno mišljenje na navedeni zahtjev.
3. Ovaj zahtjev dostavlja se Vijeću Gradske četvrti Gornja Dubrava na daljnje postupanje.


Ad 3. Zaključak o zahtjevu građana za nasipavanje puta – Branovečka cesta do kbr. 238 i 240

Uvodno obrazloženje iznosi predsjednik Vijeća.
U raspravi sudjeluju: Nikolina Malić, Fran Katavić, Ivan Furdin, Anto Stanić i Josip Čretni.

Vijeće jednoglasno donosi

ZAKLJUČAK
o zahtjevu građana za nasipavanje puta – Branovečka cesta do kbr. 238 i 240

1. Razmotreni su zahtjevi građana za nasipavanje puta – dijela Branovečke ceste koji vodi do kbr. 238 i 240, a koriste ga i drugi stanovnici tog dijela Branovečke ceste.
2. Vijeće predlaže nasipavanje puta – dijela Branovečke ceste koji se nalazi na k.č. 15865 k.o. Čučerje novo i na k.č. 16790/1 k.o. Čučerje novo.
3. Vijeće nije nadležno za odlučivanje o zahtjevu građana koji se odnosi na pokretanje postupka osnivanja nužnog prolaza i upis javnog puta, te se građani upućuju svoj zahtjev uputiti onim uredima ili službama koje u svojoj nadležnosti imaju rješavanje navedene problematike.


Ad 4. Zaključak o prijedlogu za postavljanje dodatne prometne signalizacije na raskrižju Novoselečkog puta i Branovečke ceste

Uvodno obrazloženje iznosi predsjednik Vijeća.
U raspravi sudjeluju: Nikolina Malić, Fran Katavić, Ivan Furdin, Anto Stanić i Josip Čretni.
Vijeće jednoglasno donosi

ZAKLJUČAK
o prijedlogu za postavljanje dodatne prometne signalizacije
na raskrižju Novoselečkog puta i Branovečke ceste

1. Vijeće predlaže da se na raskrižju Novoselečkog puta i Branovečke ceste postavi dodatna prometna signalizacija radi pojačane prometne sigurnosti, kojom bi se dodatno naglasilo koja je od navedenih ulica sporedna, a koja ima prednost, jer se na navedenom raskrižju, odnosno račvanju, često događaju prometne nesreće.
2. [bookmark: _GoBack]Vijeće predlaže obnovu horizontalne prometne signalizacije na prilazima raskrižju Novoselečkog puta i Branovečke ceste.
 

Ad 5. Zaključak o prijedlogu za terenski očevid radi rješavanja problema pojačanog prometa u ulici Mudifaji

Uvodno obrazloženje iznosi predsjednik Vijeća.
U raspravi sudjeluju: Nikolina Malić, Fran Katavić, Ivan Furdin, Anto Stanić i Josip Čretni.

Vijeće jednoglasno donosi

ZAKLJUČAK
o prijedlogu za terenski očevid
radi rješavanja problema pojačanog prometa u ulici Mudifaji

1. Vijeće predlaže sazivanje terenskog očevida u ulici Mudifaji od strane Gradskog ureda za mjesnu samoupravu, promet, komunalne poslove, civilnu zaštitu i sigurnost, Sektora za mobilnost, radi rješavanja problema pojačanog prometa u navedenoj ulici. Zadnjih godina ulica Mudifaji postala je izuzetno prometna i kroz nju prolazi velik broj vozila koja idu s područja Sesveta prema Dubravi, a obzirom da je prilično uska i otežano je mimoilaženje vozila, bilo bi dobro razmotriti mogućnost uvođenja jednosmjernog prometa na navedenom području, ili na neki drugi način riješiti nastalu prometnu problematiku.


Ad 6. Zaključak o zahtjevima građana za gradnju vodoopskrbnog cjevovoda i sustava javne odvodnje 

Uvodno obrazloženje iznosi predsjednik Vijeća.
U raspravi sudjeluju: Nikolina Malić, Fran Katavić, Ivan Furdin, Anto Stanić i Josip Čretni.

Vijeće jednoglasno donosi

ZAKLJUČAK
o zahtjevima građana za gradnju vodoopskrbnog cjevovoda
i sustava javne odvodnje

1. Razmotreni su zahtjevi građana za gradnju vodoopskrbnog cjevovoda i sustava javne odvodnje u ulicama Kraljevački brijeg i Branovečka cesta.
2. Vijeće predlaže gradnju vodoopskrbnog cjevovoda i sustava javne odvodnje u ulicama:
· Kraljevački brijeg, od kbr. 6 do kbr. 20,
· Branovečka cesta, kbr. 350.


Ad 7. Zaključak o zahtjevu građana za produženje vodoopskrbnog cjevovoda u Branovečkoj cesti – odvojku do kbr. 173

Uvodno obrazloženje iznosi predsjednik Vijeća.
U raspravi sudjeluju: Nikolina Malić, Fran Katavić, Ivan Furdin, Anto Stanić i Josip Čretni.

Vijeće jednoglasno donosi

ZAKLJUČAK
o zahtjevu građana za produženje vodoopskrbnog cjevovoda
u Branovečkoj cesti – odvojku do kbr. 173

1. Razmotren je zahtjev građana iz Branovečke ceste – odvojka koji vodi do kbr. 173, da se produži vodoopskrbni cjevovod u navedenom odvojku.
2. Vijeće predlaže gradnju vodoopskrbnog cjevovoda u Branovečkoj cesti – odvojku koji vodi do kbr. 173.


Ad 8. Pitanja, prijedlozi i obavijesti.

Predsjednik je obavijestio članove Vijeća o aktualnim događanjima između dviju sjednica.
 
Sjednica je završila u 19,30 sati.


KLASA: 024-08/26-003/1967
URBROJ: 251-13-11-6/015-26-2
Zagreb, 22. rujna 2026.

Zapisnik vodio: Anto Stanić

									         Predsjednik
									Vijeća Mjesnog odbora
									   Branovec - Jalševec

         Anto Stanić
